ବର୍ଷା ଆଶଙ୍କାଃ ଚାଷୀ ଛାନିଆ\nପାରଳାଖେମୁଣ୍ଡି, ୭।୧୨(ସ୍ବ.ପ୍ର.)-ଗଜପତି ଜିଲାର ଚାଷୀମାନଙ୍କୁ ପୁଣି ଲଘୁଚାପଜନିତ ବର୍ଷ\nବର୍ଷା ଆଶଙ୍କାଃ ଚାଷୀ ଛାନିଆ\t December 7th, 00:00 AM December 7th, 00:00 AM\nପାରଳାଖେମୁଣ୍ଡି, ୭।୧୨(ସ୍ବ.ପ୍ର.)-ଗଜପତି ଜିଲାର ଚାଷୀମାନଙ୍କୁ ପୁଣି ଲଘୁଚାପଜନିତ ବର୍ଷା ଆଶଙ୍କା ଛାନିଆ କରିଛି। ବଙ୍ଗୋପସାଗରରେ ସୃଷ୍ଟି ହୋଇଥିବା ଲଘୁଚାପ ଯୋଗୁ ବର୍ଷା ହେବ ବୋଲି ପାଣିପାଗ ବିଭାଗ ପକ୍ଷରୁ ଖବର ପ୍ରଚାର ହେବା ପରେ ଚାଷୀମାନେ ତରବରିଆ ଭାବେ ଜମିରୁ ଧାନ ଫସଲ କାଟି ଆଣିବାରେ ଲାଗିପଡ଼ିଛନ୍ତି। କେତେକ ସ୍ଥାନରେ ଖଳା ଅଭାବରୁ ଚାଷୀ ଫସଲ କାଟି ଜମିରେ ହିଁ ଗଦେଇ ରଖିଛି। ଜରିପାଲ ଘୋଡାଇ ଫସଲ ରଖାଯାଇଛି। ପୂର୍ବରୁ ରୋଗପୋକ, ଅଦିନିଆ ବର୍ଷା ଓ ହାତୀଙ୍କ ଉପଦ୍ରବ ଯୋଗୁ ଜିଲାରେ ବ୍ୟାପକ ଫସଲ କ୍ଷୟକ୍ଷତି ହୋଇଥିଲା। ଏବେ ପୁଣି ଲଘୁଚାପ ବର୍ଷାର ଭୟ ଚାଷୀଙ୍କ ନିଦ ହଜାଇଛି ା ଅନେକ ସ୍ଥାନରେ ଶ୍ରମିକ ଅଭାବ ଯୋଗୁ ମେଶିନ ସାହାଯ୍ୟରେ ଧାନ ଅମଳ କରାଯାଉଛି ା ଶ୍ରମିକ ମିଳି ନ ଥିବାରୁ ଚାଷୀ ପରିବାରର ସମସ୍ତ ସଦସ୍ୟ କାମରେ ଲାଗିପଡ଼ିଛନ୍ତି। ଗୁରୁବାର ରାତିଠାରୁ ବର୍ଷା ହେବାର ସମ୍ଭାବନା ରହିଥିବା ବେଳେ ପୂର୍ବାହ୍ନରୁ ପାଗ ମେଘୁଆ ରହିଛି। ତେଣୁ ଫସଲ ସୁରକ୍ଷା ଚିନ୍ତାରେ ଚାଷୀକୁଳ ବିବ୍ରତ ହୋଇପଡିଛି।
